Κοινή θέση (ΕΚ) αριθ. 30/2001

που καθορίστηκε από το Συμβούλιο στις 13 Ιουλίου 2001

για την έκδοση της οδηγίας 2001/.../ΕΚ του Ευρωπαϊκού Κοινοβουλίου και του Συμβουλίου, της ..., για τη μείωση του επιπέδου ρυπαντικών εκπομπών των δίκυκλων και τρίκυκλων οχημάτων με κινητήρα και την τροποποίηση της οδηγίας 97/24/ΕΚ

(Κείμενο που παρουσιάζει ενδιαφέρον για τον ΕΟΧ)

(2001/C 301/05)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Το πέμπτο πρόγραμμα δράσης για την προστασία του περιβάλλοντος, οι γενικές γραμμές του οποίου εγκρίθηκαν από το Συμβούλιο με το ψήφισμα της 1ης Φεβρουαρίου 1993 του Συμβουλίου και των αντιπροσώπων των κυβερνήσεων των κρατών μελών συνερχομένων στα πλαίσια του Συμβουλίου(4), προβλέπει πρόσθετες προσπάθειες για σημαντική μείωση των σημερινών επιπέδων εκπομπών ρύπων από μηχανοκίνητα οχήματα.

(2) Η οδηγία 97/24/ΕΚ του Ευρωπαϊκού Κοινοβουλίου και του Συμβουλίου, της 17ης Ιανουαρίου 1997 σχετικά με ορισμένα στοιχεία και χαρακτηριστικά των δίκυκλων ή τρίκυκλων οχημάτων με κινητήρα(5) είναι μία από τις επιμέρους οδηγίες στο πλαίσιο της διαδικασίας έγκρισης τύπου η οποία καθορίζεται από την οδηγία 92/61/ΕΟΚ του Συμβουλίου, της 30ής Ιουνίου1992, περί εγκρίσεως τύπου των δίκυκλων ή τρίκυκλων οχημάτων με κινητήρα(6).

(3) Σύμφωνα με το άρθρο 5 της οδηγίας 97/24/ΕΚ, εντός 24 μηνών από την ημερομηνία έκδοσης της οδηγίας αυτής, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο πρόταση βασισμένη στις έρευνες και στην εκτίμηση κόστους/ωφέλειας εκ της εφαρμογής των αυστηρότερων οριακών τιμών, θέτοντας ένα επόμενο στάδιο, κατά το οποίο θα ληφθούν μέτρα περαιτέρω ενίσχυσης των οριακών τιμών ρυπογόνων και ηχητικών εκπομπών των οικείων οχημάτων. Η δράση αυτή περιορίζεται στις μοτοσικλέτες, δεδομένου ότι ένα μεταγενέστερο στάδιο με αυστηρότερες οριακές τιμές για τα μοτοποδήλατα, οι οποίες θα ισχύουν από τις 17 Ιουνίου 2002, προβλέπεται ήδη στην οδηγία 97/24/ΕΚ.

(4) Με βάση την εκτίμηση της τεχνικής εφικτότητας και του κόστους/ωφέλειας καθορίστηκε μια δέσμη νέων οριακών τιμών για την δοκιμή τύπου I, οι οποίες θα ισχύουν από το 2003 για όλες τις μοτοσικλέτες και μειώνουν κατά 60 % τις εκπομπές υδρογονανθράκων και μονοξειδίου του άνθρακα από τετράχρονες μοτοσικλέτες, και κατά 70 % και 30 % αντιστοίχως τις εκπομπές υδρογονανθράκων και μονοξειδίου του άνθρακα από δίχρονες μοτοσικλέτες. Για τις τετράχρονες μοτοσικλέτες μια περαιτέρω μείωση των οξειδίων του αζώτου θεωρήθηκε ανέφικτη με τις προβλεπόμενες τεχνολογίες. Για τις δίχρονες μοτοσικλέτες, η εφαρμογή της προηγμένης τεχνολογίας άμεσης έγχυσης καυσίμου, η οποία παρέχει τις μεγαλύτερες δυνατότητες περιορισμού του μονοξειδίου του άνθρακα και των υδρογονανθράκων, συνεπάγεται αναπόφευκτα μια μέτρια αύξηση της οριακής τιμής οξειδίων του αζώτου ως προς τις ισχύουσες οριακές τιμές, και έτσι η οριακή τιμή εξομοιώνεται με εκείνη για τις τετράχρονες μοτοσικλέτες. Αυτό θεωρείται ως αποδεκτό, δεδομένου ότι με βάση την καταγραφή των εκπομπών διαπιστώνεται ότι στο σύνολο των εκπομπών οξειδίων του αζώτου των οδικών μεταφορών το μερίδιο από τις μοτοσικλέτες είναι ελάχιστο.

(5) Λόγω των ιδιαιτεροτήτων και της χρήσης ορισμένων κατηγοριών οχημάτων γνωστών ως μοτοσικλετών αντοχής (enduro) και δοκιμών (trial), και λαμβανομένου υπόψη του πολύ μικρού ποσοστού συμμετοχής τους στις συνολικές εκπομπές λόγω των μικρών ετησίων πωλήσεών τους στην Ευρώπη, θα πρέπει να δοθεί προσωρινή παρέκκλιση, σε σχέση με τις νέες οριακές τιμές που θα αρχίσουν να ισχύουν από το 2003, προκειμένου οι κατασκευαστές να μπορέσουν να εισαγάγουν την κατάλληλη τεχνολογία.

(6) Οι επιθεωρήσεις και η συντήρηση θεωρούνται ουσιαστικά στοιχεία ώστε τα επίπεδα εκπομπών από νέα οχήματα να μην επιδεινωθούν κατά τη χρήση τους υπερβαίνοντας τα αποδεκτά επίπεδα. Εν προκειμένω, και σύμφωνα με τις αντίστοιχες διατάξεις για τα επιβατικά αυτοκίνητα, οι απαιτήσεις για τις δοκιμές τύπου ΙΙ, και ιδίως το όριο του 4,5 % κατ' όγκο για τη συγκέντρωση του μονοξειδίου του άνθρακα, πρέπει να αντικατασταθεί από απαιτήσεις για τη μέτρηση και καταγραφή των αναγκαίων δεδομένων για τους σκοπούς του τεχνικού ελέγχου των οχημάτων.

(7) Τα τρίκυκλα και τα τετράκυκλα έχουν είτε ανάφλεξη με σπινθηριστή είτε κινητήρες ανάφλεξης με συμπίεση. Ανάλογα προς τις οριακές τιμές εκπομπών για τα επιβατικά οχήματα, για κάθε κατηγορία απαιτείται χωριστή δέσμη οριακών τιμών.

(8) Τα χαρακτηριστικά των καυσίμων αναφοράς που χρησιμοποιούνται για τις δοκιμές των εκπομπών θα πρέπει να εξομοιωθούν με εκείνα που χρησιμοποιούνται για τα επιβατικά αυτοκίνητα, ώστε να ανταποκρίνονται στην εξέλιξη των προδιαγραφών στην αγορά καυσίμων, σύμφωνα με την κοινοτική νομοθεσία σχετικά με την ποιότητα του πετρελαίου και του ντίζελ.

(9) Θα πρέπει να επιτραπεί στα κράτη μέλη να επιταχύνουν, δια φορολογικών κινήτρων, τη διάθεση στην αγορά οχημάτων που να πληρούν τις απαιτήσεις που θεσπίζονται σε κοινοτικό επίπεδο και να προωθούν πλέον προηγμένες οικολογικές τεχνολογίες βάσει προαιρετικών τιμών εκπομπών. Τα κίνητρα αυτά θα πρέπει να τηρούν τη συνθήκη και να πληρούν ορισμένες προϋποθέσεις προς αποφυγή στρεβλώσεων στην εσωτερική αγορά. Η παρούσα οδηγία δεν θίγει το δικαίωμα των κρατών μελών να περιλαμβάνουν τις εκπομπές ρύπων και άλλων ουσιών στις βάσεις υπολογισμού των τελών οδικής κυκλοφορίας των δίκυκλων και τρίκυκλων οχημάτων.

(10) Πρέπει να εισαχθεί νέος κύκλος δοκιμών για την έγκριση τύπου που θα επιτρέπει την αξιολόγηση των επιδόσεων εκπομπών υπό συνθήκες δοκιμών οι οποίες να προσεγγίζουν περισσότερο στις συνθήκες χρήσης των οχημάτων και να αντικατοπτρίζουν ακριβέστερα τους διαφορετικούς τρόπους οδήγησης μικρών και μεγάλων μοτοσικλετών. Εκτελούνται περαιτέρω εργασίες τεχνολογικής ανάπτυξης για να τεκμηριωθεί επιστημονικώς η εισαγωγή νέου κύκλου δοκιμών.

(11) Είναι αναγκαίο να καθοριστεί το επόμενο στάδιο οριακών τιμών για τις εκπομπές, το οποίο θα περιλαμβάνει ουσιαστικές μειώσεις σε σχέση με τις οριακές τιμές που ορίστηκαν για το 2003. Οι νέες αυτές οριακές τιμές μπορούν να καθοριστούν λεπτομερώς μόνο μετά την αναθεώρηση του ισχύοντος κύκλου δοκιμών και την περαιτέρω μελέτη της τεχνικής εφικτότητας και των δυνατοτήτων μείωσης των εκπομπών δια της τεχνολογίας αυτής.

(12) Δεδομένου ότι ο στόχος της προτεινομένης δράσης, ήτοι η μείωση του επιπέδου ρυπαντικών εκπομπών από δίκυκλα και τρίκυκλα οχήματα με κινητήρα, δεν μπορεί να επιτευχθεί επαρκώς από τα κράτη μέλη και, λόγω της κλίμακας ή των επιπτώσεων της δράσης, μπορεί να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία προς επίτευξη του στόχου αυτού.

(13) Συνεπώς, η οδηγία 97/24/ΕΚ πρέπει να τροποποιηθεί αναλόγως,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία επιδιώκει μείωση του επιπέδου ρυπαντικών εκπομπών από δίκυκλα και τρίκυκλα οχήματα με κινητήρα δια της μειώσεως των οριακών τιμών των εκπομπών αυτών.

Άρθρο 2

1. Από την 1η Ιανουαρίου 2002, τα κράτη μέλη δεν δύνανται, για λόγους σχετικούς με μέτρα κατά της ατμοσφαιρικής ρύπανσης:

α) να αρνούνται τη χορήγηση έγκρισης ΕΚ τύπου σύμφωνα με το άρθρο 4 παράγραφος 1 της οδηγίας 92/61/ΕΟΚ, ή

β) να απαγορεύουν την ταξινόμηση, πώληση ή θέση σε κυκλοφορία οχημάτων,

εάν τα μέτρα κατά της ατμοσφαιρικής ρύπανσης πληρούν τις απαιτήσεις της οδηγίας 97/24/ΕΚ.

2. Από την 1η Ιανουαρίου 2003 τα κράτη μέλη δύνανται να αρνούνται τη χορήγηση έγκρισης ΕΚ τύπου σύμφωνα με το άρθρο 4 παράγραφος 1 της οδηγίας 92/61/ΕΟΚ για οποιοδήποτε τύπο οχήματος για λόγους σχετικούς με τα μέτρα κατά της ατμοσφαιρικής ρύπανσης, εφόσον ο τύπος οχήματος δεν πληροί τις διατάξεις της οδηγίας 97/24/ΕΚ.

Για τη δοκιμή τύπου Ι χρησιμοποιούνται οι οριακές τιμές που ορίζονται στη γραμμή Α του πίνακα του κεφαλαίου 5 παράρτημα ΙΙ σημείο 2.2.1.1.5 της οδηγίας 97/24/ΕΚ.

3. Από την 1η Ιουλίου 2004, τα κράτη μέλη:

α) θεωρούν ότι τα πιστοποιητικά συμμόρφωσης που συνοδεύουν νέα οχήματα σύμφωνα με την οδηγία 92/61/ΕΟΚ δεν ισχύουν πλέον, και

β) αρνούνται την ταξινόμηση, πώληση ή θέση σε κυκλοφορία νέων οχημάτων που δεν συνοδεύονται από πιστοποιητικό συμμόρφωσης σύμφωνο με την οδηγία 92/61/ΕΟΚ,

για λόγους σχετικούς με τα μέτρα κατά της ατμοσφαιρικής ρύπανσης, εάν τα οχήματα δεν πληρούν τις διατάξεις της οδηγίας 97/24/ΕΚ.

Για τη δοκιμή τύπου Ι χρησιμοποιούνται οι οριακές τιμές που ορίζονται στη γραμμή Α του πίνακα του κεφαλαίου 5 παράρτημα ΙΙ σημείο 2.2.1.1.5 της οδηγίας 97/24/ΕΚ.

4. Για τις δίκυκλες μοτοσικλέτες τύπου δοκιμών (trial) και αντοχής (enduro), σύμφωνα με την οδηγία 92/61/ΕΟΚ, η ημερομηνία που ορίζεται στην παράγραφο 2 είναι η 1η Ιανουαρίου 2004, ενώ η ημερομηνία που ορίζεται στην παράγραφο 3 είναι η 1η Ιουλίου 2005.

Ως μοτοσικλέτες δοκιμών (trial) θεωρούνται τα οχήματα με τα ακόλουθα χαρακτηριστικά:

α) μέγιστο ύψος καθίσματος (σέλας): 700 mm,

β) ελάχιστη απόσταση από το έδαφος: 280 mm,

γ) μέγιστη χωρητικότητα δεξαμενής καυσίμου: 4 lt,

δ) ελάχιστη συνολική σχέση μετάδοσης στην τελευταία ταχύτητα του κιβωτίου ταχυτήτων (πρωτεύουσα σχέση × σχέση κιβωτίου × τελική σχέση) 7,5.

Ως μοτοσικλέτες αντοχής (enduro) θεωρούνται τα οχήματα με τα ακόλουθα χαρακτηριστικά:

α) ελάχιστο ύψος καθίσματος (σέλας): 900 mm,

β) ελάχιστη απόσταση από το έδαφος: 310 mm,

γ) ελάχιστη συνολική σχέση μετάδοσης στην τελευταία ταχύτητα του κιβωτίου ταχυτήτων (πρωτεύουσα σχέση × σχέση κιβωτίου × τελική σχέση) 6.

Άρθρο 3

1. Τα κράτη μέλη επιτρέπεται να παρέχουν φορολογικά κίνητρα μόνον για οχήματα που τηρούν την οδηγία 97/24/ΕΚ. Τα κίνητρα πληρούν μία από τις ακόλουθες προϋποθέσεις:

α) εφαρμόζονται σε όλα τα προσφερόμενα για πώληση στην αγορά κράτους μέλους νέα οχήματα τα οποία πληρούν εκ των προτέρων τις υποχρεωτικές οριακές τιμές που καθορίζονται στη γραμμή Α του πίνακα του κεφαλαίου 5 παράρτημα ΙΙ σημείο 2.2.1.1.5 της οδηγίας 97/24/ΕΚ· παύουν να ισχύουν από τη στιγμή της υποχρεωτικής εφαρμογής των οριακών τιμών εκπομπών που καθορίζονται σύμφωνα με το άρθρο 2 παράγραφος 3 για τα νέα οχήματα, ή

β) εφαρμόζονται σε όλα τα προσφερόμενα για πώληση στην αγορά κράτους μέλους νέα οχήματα τα οποία πληρούν τις προαιρετικές οριακές τιμές που καθορίζονται στη γραμμή Β του πίνακα του κεφαλαίου 5 παράρτημα ΙΙ σημείο 2.2.1.1.5 της οδηγίας 97/24/ΕΚ.

2. Για κάθε τύπο οχημάτων της παραγράφου 1 τα φορολογικά κίνητρα δεν υπερβαίνουν το πρόσθετο κόστος απόκτησης και εγκατάστασης στο όχημα τεχνικών λύσεων που διασφαλίζουν τη συμμόρφωση με τις οριακές τιμές που καθορίζονται είτε στη γραμμή Α είτε στη γραμμή Β του πίνακα του κεφαλαίου 5 παράρτημα ΙΙ σημείο 2.2.1.1.5 της οδηγίας 97/24/ΕΚ.

3. Η Επιτροπή ενημερώνεται εγκαίρως σχετικά με σχέδια για την καθιέρωση ή αλλαγή των φορολογικών κινήτρων της παραγράφου 1, για να μπορέσει να υποβάλει τις παρατηρήσεις της.

Άρθρο 4

1. Η Επιτροπή εξετάζει τη δυνατότητα θεσπίσεως αυστηρότερων προδιαγραφών για τις εκπομπές των οχημάτων που εμπίπτουν στο πεδίο εφαρμογής της παρούσας οδηγίας, λαμβάνοντας υπόψη:

α) τις τεχνικές εξελίξεις στον τομέα της τεχνολογίας ελέγχου των εκπομπών και την τεχνική και οικονομική δυνατότητα εφαρμογής τους στις μοτοσικλέτες·

β) την πρόοδο στην ανάπτυξη πλέον αντιπροσωπευτικού κύκλου δοκιμών για τις μοτοσικλέτες, ο οποίος να καλύπτει τις ελλείψεις του ισχύοντος κύκλου δοκιμών, όπως εκκίνηση εν ψυχρώ και δυναμικές καταστάσεις οδήγησης·

γ) τη σκοπιμότητα εναρμόνισης του κύκλου δοκιμών παγκοσμίως·

δ) τη συσχέτιση των οριακών τιμών του ισχύοντος και του νέου κύκλου δοκιμών·

ε) τις περαιτέρω εργασίες για τις εκπομπές σωματιδίων, και το θέμα των εκπομπών σωματιδίων από κινητήρες ανάφλεξης με συμπίεση και ανάφλεξης με σπινθήρα·

στ) τις περαιτέρω εργασίες για την διαχρονική αντοχή και συμμόρφωση των εν χρήσει οχημάτων·

ζ) τις διεξαγόμενες εργασίες για την εκκίνηση εν ψυχρώ, τα ενσωματωμένα συστήματα διάγνωσης (OBD) και τις εκπομπές λόγω εξάτμισης·

η) τις διεξαγόμενες εργασίες για τους ανταλλακτικούς καταλυτικούς μετατροπείς·

θ) τις οικονομικές επιπτώσεις στους μικρούς κατασκευαστές.

Επίσης, η Επιτροπή θα εκπονήσει μεθοδολογία για τη μέτρηση των ειδικών εκπομπών CO2 από δίκυκλα ή τρίκυκλα οχήματα με κινητήρα.

2. Η Επιτροπή θα υποβάλει στην επιτροπή προσαρμογής στην τεχνική πρόοδο, το αργότερο μέχρι την 31η Δεκεμβρίου 2002, πρόταση για τον καθορισμό της μεθόδου δοκιμής για την μέτρηση των εκπομπών σωματιδίων των κινητήρων με ανάφλεξη με συμπίεση και των διχρόνων κινητήρων με ανάφλεξη με ηλεκτρικό σπινθήρα. Η μέθοδος αυτή θα εφαρμόζεται στις νέες εγκρίσεις τύπου από την 1η Ιανουαρίου 2004.

3. Η Επιτροπή θα υποβάλλει, το αργότερο μέχρι την 31η Δεκεμβρίου 2002, στο Ευρωπαϊκό Κοινοβούλιο και στο Συμβούλιο πρόταση η οποία περιλαμβάνει:

α) νέο ειδικό κύκλο δοκιμών για τις μετρήσεις των εκπομπών κατά τη δοκιμή τύπου Ι και υποχρεωτικές οριακές τιμές εκπομπών για τις μοτοσικλέτες που θα εφαρμόζονται από το 2006. Στις εν λόγω τιμές θα περιλαμβάνονται και οι εκπομπές σωματιδίων των κινητήρων με ανάφλεξη με συμπίεση και των διχρόνων κινητήρων με ανάφλεξη με ηλεκτρικό σπινθήρα·

β) υποχρέωση μέτρησης των ειδικών εκπομπών CO2 κατά την έγκριση τύπου·

γ) διατάξεις για τις απαιτήσεις διαχρονικής αντοχής·

δ) νέο σύνολο οριακών τιμών (στάδιο ΙΙΙ) για τα μοτοποδήλατα, συμπεριλαμβανομένων των τιμών εκπομπών σωματιδίων από δίχρονους κινητήρες με ανάφλεξη με ηλεκτρικό σπινθήρα. Οι τιμές αυτές θα εφαρμοστούν από το 2006. Οι διατάξεις για τις απαιτήσεις διαχρονικής αντοχής και η υποχρέωση μέτρησης των ειδικών εκπομπών CO2 κατά την έγκριση τύπου θα εφαρμόζονται επίσης και στα μοτοποδήλατα.

4. Η Επιτροπή θα υποβάλει προτάσεις στο Ευρωπαϊκό Κοινοβούλιο και το Συμβούλιο οι οποίες, μεταξύ άλλων, θα περιλαμβάνουν διατάξεις για τη συμμόρφωση των εν χρήσει οχημάτων και, αν χρειαστεί για την επιθεώρηση και τη συντήρηση, τα ενσωματωμένα συστήματα διάγνωσης (OBD) και τον έλεγχο των εκπομπών λόγω εξάτμισης.

Άρθρο 5

Το κεφάλαιο 5 της οδηγίας 97/24/ΕΚ τροποποιείται σύμφωνα με το κείμενο του παραρτήματος.

Άρθρο 6

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εντός ...(7). Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τα εν λόγω μέτρα, αυτά περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.

Άρθρο 7

Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 8

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Η Πρόεδρος

Για το Συμβούλιο

Ο Πρόεδρος

(1) ΕΕ C 337 της 28.11.2000, σ. 140.

(2) Γνώμη που εδόθη στις 25 Ιανουαρίου 2001 (ΕΕ C 123 της 25.4.2001, σ. 22).

(3) Γνώμη του Ευρωπαϊκού Κοινοβουλίου της 14ης Φεβρουαρίου 2001 (ΕΕ C 276 της 1.10.2001, σ. ...)· κοινή θέση του Συμβουλίου της 13ης Ιουλίου 2001· απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) ΕΕ C 138 της 17.5.1993, σ. 1.

(5) ΕΕ L 226 της 18.8.1997, σ. 1.

(6) ΕΕ L 225 της 10.8.1992, σ. 72· οδηγία όπως τροποποιήθηκε από την οδηγία 2000/7/ΕΚ του Ευρωπαϊκού Κοινοβουλίου και του Συμβουλίου (ΕΕ L 106 της 3.5.2000, σ. 1).

(7) Δώδεκα μήνες από την έναρξη ισχύος της παρούσας οδηγίας.

ΠΑΡΑΡΤΗΜΑ

ΤΡΟΠΟΠΟΙΗΣΕΙΣ ΤΟΥ ΚΕΦΑΛΑΙΟΥ 5 ΤΗΣ ΟΔΗΓΙΑΣ 97/42/ΕΚ:

1. Το παράρτημα ΙΙ τροποποιείται ως εξής:

α) Το σημείο 1.4 αντικαθίσταται από το ακόλουθο κείμενο:

"1.4 Ως 'αέριοι ρύποι': νοούνται οι εκπομπές καυσαερίων μονοξειδίου του άνθρακα, οξειδίων του αζώτου που εκφράζονται σε ισοδύναμη ποσότητα διοξειδίου του αζώτου (NO2), και υδρογονανθράκων, προϋποθέτοντας σχέση:

- C1H1.85 για τη βενζίνη,

- C1H1.86 για το ντίζελ."

β) Προστίθενται τα εξής σημεία:

"1.5 'Σύστημα αναστολής' σημαίνει σύστημα το οποίο μετρά, ανιχνεύει ή έχει αισθητήρες για μεταβλητές λειτουργίας (π.χ. ταχύτητα οχήματος, ταχύτητα κινητήρα, χρησιμοποιούμενη ταχύτητα, θερμοκρασία, πίεση εισαγωγής η οποιαδήποτε άλλη παράμετρο) με σκοπό την ενεργοποίηση, τη διαμόρφωση, την καθυστέρηση ή την απενεργοποίηση της λειτουργίας οποιουδήποτε στοιχείου ή λειτουργίας του συστήματος ελέγχου εκπομπών και το οποίο μειώνει την απόδοση του συστήματος ελέγχου των εκπομπών υπό συνθήκες κανονικής χρήσης του οχήματος εκτός εάν η χρήση του συστήματος αυτού περιλαμβάνεται κατ' ουσία στην εφαρμοζόμενη διαδικασία δοκιμής για την πιστοποίηση των εκπομπών.

1.6 'Ανορθολογική στρατηγική ελέγχου εκπομπών' σημαίνει οποιαδήποτε στρατηγική ή μέτρο που, όταν το όχημα λειτουργεί υπό συνθήκες κανονικής χρήσης, μειώνει την απόδοση του συστήματος ελέγχου εκπομπών σε επίπεδο κάτω του αναμενόμενου για την εφαρμοστέα διαδικασία δοκιμής εκπομπών."

γ) Το σημείο 2.2.1.1 αντικαθίσταται από το ακόλουθο κείμενο:

"2.2.1.1. Δοκιμή τύπου Ι (έλεγχος των κατά μέσο όρο εκπομπών αερίων ρύπων σε αστική ζώνη με κυκλοφοριακή συμφόρηση).

2.2.1.1.1. Η δοκιμή διεξάγεται με τη διαδικασία που περιγράφεται στο προσάρτημα 1. Για τη συλλογή και την ανάλυση των αερίων ακολουθούνται οι προδιαγεγραμμένες μέθοδοι.

2.2.1.1.2. Στην εικόνα Ι.2.2 επεξηγούνται οι δυνατότητες για τη διενέργεια της δοκιμής του τύπου Ι.

2.2.1.1.3. Το όχημα τοποθετείται επί δυναμομετρικού πλαισίου εφοδιασμένου με τα μέσα για την προσομοίωση φορτίου και αδρανείας.

Εικόνα Ι.2.2

Διάγραμμα ροής για τη δοκιμή τύπου Ι

>PIC FILE= "C_2001301EL.004801.TIF">

2.2.1.1.4. Κατά τη δοκιμή τα καυσαέρια αραιώνονται και συλλέγονται αναλογικά δείγματα σε έναν ή περισσότερους σάκους. Τα καυσαέρια του υπό δοκιμή οχήματος αραιώνονται, λαμβάνονται δείγματά τους και αναλύονται σύμφωνα με την κατωτέρω διαδικασία και μετράται ο συνολικός όγκος του αραιωμένου καυσαερίου.

2.2.1.1.5. Η διαδικασία επαναλαμβάνεται τρεις φορές σύμφωνα με τις απαιτήσεις του σημείου 2.2.1.1.6. Οι μάζες αερίων εκπομπών που προκύπτουν σε κάθε δοκιμή πρέπει να είναι κατώτερες από τις οριακές τιμές που εμφαίνονται στον κατωτέρω πίνακα (γραμμή A):

>ΘΕΣΗ ΠΙΝΑΚΑ>

2.2.1.1.5.1. Με την επιφύλαξη των απαιτήσεων του σημείου 2.2.1.1.5, για κάθε ρύπο ή συνδυασμό ρύπων, μια από τις τρεις μάζες που προκύπτουν επιτρέπεται να υπερβαίνει, αλλά όχι περισσότερο από 10 %, το προδιαγεγραμμένο όριο, υπό τον όρο ότι ο αριθμητικός μέσος των τριών αποτελεσμάτων είναι κατώτερος από το προδιαγεγραμμένο όριο. Σε περίπτωση υπέρβασης των προδιαγεγραμμένων ορίων περισσοτέρων του ενός ρύπων, είναι αδιάφορο εάν αυτό συμβαίνει κατά την ίδια ή διαφορετικές δοκιμές.

2.2.1.1.6. Ο αριθμός των δοκιμών κατά το σημείο 2.2.1.1.5 μειώνεται υπό τις κατωτέρω οριζόμενες προϋποθέσεις, όπου V1 δηλώνει το αποτέλεσμα της πρώτης δοκιμής και V2 το αποτέλεσμα της δεύτερης δοκιμής για κάθε ρύπο.

2.2.1.1.6.1. Εάν το αποτέλεσμα που προέκυψε για κάθε ρύπο είναι μικρότερο ή ίσο προς 0,70 L (δηλαδή V1 <= 0,70 L) äéåíåñãåßôáé ìßá ìüíïí äïêéìÞ.

2.2.1.1.6.2. Áí äåí ðëçñïýôáé ç áðáßôçóç ôïõ óçìåßïõ 2.2.1.1.6.1, äéåíåñãïýíôáé äýï ìüíï äïêéìÝò åÜí ãéá êÜèå ñýðï ðëçñïýíôáé ïé åîÞò áðáéôÞóåéò: V1 <= 0,85 L êáé V1 + V2 <= 1,70 L êáé V2 <= L."

ä) Ï ðßíáêáò É êáé ï ðßíáêáò II ôïõ óçìåßïõ 2.2 äéáãñÜöïíôáé.

å) Ôï óçìåßï 2.2.1.2 áíôéêáèßóôáôáé áðü ôï áêüëïõèï êåßìåíï:

"2.2.1.2. ÄïêéìÞ ôýðïõ ÉÉ (äïêéìÞ ìÝôñçóçò ôïõ ìïíïîåéäßïõ ôïõ Üíèñáêá óå óôñïöÝò âñáäõðïñßáò) êáé äåäïìÝíá åêðïìðþí ðïõ áðáéôïýíôáé ãéá ôéò äïêéìÝò ôå÷íéêïý åëÝã÷ïõ.

2.2.1.2.1. Ç áðáßôçóç áõôÞ åöáñìüæåôáé óå üëá ôá ï÷Þìáôá ìå êéíçôÞñá åðéâáëëüìåíçò áíÜöëåîçò ãéá ôá ïðïßá æçôåßôáé Ýãêñéóç ÅÊ ôýðïõ óýìöùíá ìå ôçí ðáñïýóá ïäçãßá.

2.2.1.2.2. ÊáôÜ ôç äïêéìÞ óýìöùíá ìå ôï ðñïóÜñôçìá 2 (äïêéìÞ ôýðïõ ÉÉ) óå êáíïíéêÝò óôñïöÝò âñáäõðïñßáò:

- êáôáãñÜöåôáé ç êáô' üãêï ðåñéåêôéêüôçôá ôùí åêðåìðïìÝíùí êáõóáåñßùí óå ìïíïîåßäéï ôïõ Üíèñáêá,

- êáôáãñÜöåôáé ï áñéèìüò ôùí óôñïöþí ôïõ êéíçôÞñá êáôÜ ôç äéÜñêåéá ôçò äïêéìÞò, ðåñéëáìâáíïìÝíùí ôõ÷üí áíï÷þí.

2.2.1.2.3. ÊáôÜ ôç äïêéìÞ ìå 'õøçëü áñéèìü' óôñïöþí áÝñãïõ êéíçôÞñá (äçëáäÞ > 2000 min-1):

- καταγράφεται η κατ' όγκο περιεκτικότητα των εκπεμπομένων καυσαερίων σε μονοξείδιο του άνθρακα,

- Καταγράφεται ο αριθμός των στροφών του κινητήρα κατά τη διάρκεια της δοκιμής, περιλαμβανομένων τυχόν ανοχών.

2.2.1.2.4. Η θερμοκρασία του λαδιού του κινητήρα μετράται και καταγράφεται.

2.2.1.2.5. Με τα καταγραφέντα δεδομένα συμπληρώνονται τα σχετικά σημεία του εγγράφου που προβλέπεται στο παράρτημα VII της οδηγίας 92/61/ΕΟΚ."

στ) Προστίθεται το εξής σημείο:

"2.3. Η χρήση συστήματος αναστολής ή/και ανορθολογικής στρατηγικής ελέγχου εκπομπών απαγορεύεται.

2.3.1. Ένα εξάρτημα, λειτουργία, σύστημα ή μέτρο ελέγχου του κινητήρα μπορεί να εγκαθίσταται σε ένα όχημα εφόσον:

- ενεργοποιείται μόνο για σκοπούς όπως η προστασία του κινητήρα, η εκκίνηση εν ψυχρώ ή η προθέρμανση, ή

- ενεργοποιείται μόνο για σκοπούς όπως η λειτουργική ασφάλεια ή οι στρατηγικές ασφάλειας και οι στρατηγικές μειωμένων στροφών του κινητήρα λόγω βλάβης.

2.3.2. Η χρήση εξαρτήματος, λειτουργίας, συστήματος ή μέτρου ελέγχου του κινητήρα η οποία οδηγεί στη χρήση διαφορετικής ή τροποποιημένης στρατηγικής ελέγχου του κινητήρα από εκείνη που χρησιμοποιείται κανονικά κατά τους εφαρμοστέους κύκλους δοκιμών για τις εκπομπές επιτρέπεται εάν, τηρουμένων των απαιτήσεων του σημείου 2.3.3, αποδεικνύεται πλήρως ότι το μέτρο δεν μειώνει την απόδοση του συστήματος ελέγχου εκπομπών. Σε όλες τις άλλες περιπτώσεις, τα συστήματα αυτά θεωρούνται ως συστήματα αναστολής.

2.3.3. Ο κατασκευαστής υποβάλλει φάκελο πληροφοριών ο οποίος παρέχει πρόσβαση στο βασικό σχεδιασμό του συστήματος και τα μέσα με τα οποία ελέγχει τις μεταβλητές εξόδου του, αμέσως ή εμμέσως.

α) Ο επίσημος φάκελος πληροφοριών, ο οποίος πρέπει να προσκομίζεται στην τεχνική υπηρεσία κατά την υποβολή της αίτησης έγκρισης τύπου, περιλαμβάνει πλήρη περιγραφή του συστήματος. Τα σχετικά έγγραφα μπορούν να είναι συνοπτικά αλλά πρέπει να αποδεικνύουν ότι εντοπίζονται όλες οι εξαγωγές που επιτρέπονται από πίνακα που περιλαμβάνει ολόκληρο το φάσμα ελέγχου των εισαγωγών των επιμέρους μονάδων.

Τα έγγραφα πρέπει να αιτιολογούν τη χρήση οποιουδήποτε εξαρτήματος, συστήματος ή μέτρου ελέγχου του κινητήρα και να περιέχουν πρόσθετες πληροφορίες και δεδομένα δοκιμών που αποδεικνύουν τις επιπτώσεις που έχει για τα καυσαέρια η εγκατάσταση οποιουδήποτε τέτοιου εξαρτήματος στο όχημα. Οι πληροφορίες αυτές πρέπει να προσαρτώνται στα έγγραφα που απαιτούνται σύμφωνα με το παράρτημα V.

β) πρόσθετες πληροφορίες για τις παραμέτρους που τροποποιούνται από οποιοδήποτε εξάρτημα, λειτουργία, σύστημα ή μέτρο ελέγχου του κινητήρα καθώς και τα όρια συνθηκών υπό τις οποίες λειτουργούν τα μέτρα αυτά. Οι πρόσθετες πληροφορίες πρέπει να περιγράφουν τη λογική ελέγχου του συστήματος καυσίμου, τις στρατηγικές χρονισμού και τα σημεία αλλαγής για όλους τους τρόπους λειτουργίας. Οι πληροφορίες αυτές παραμένουν αυστηρά εμπιστευτικές και διατηρούνται από τον κατασκευαστή, αλλά επιτρέπεται να επιθεωρούνται κατά την έγκριση τύπου."

ζ) Το σημείο 3.1.1. αντικαθίσταται ως εξής:

"3.1.1. Λαμβάνεται ένα όχημα από τη σειρά παραγωγής και υπόκειται στις δοκιμές που περιγράφονται στο σημείο 2.2.1.1. Ο οριακές τιμές για τον έλεγχο της συμμόρφωσης της παραγωγής είναι οι αναφερόμενες στον πίνακα του σημείου 2.2.1.1.5."

η) Το πρώην σημείο 3.1.1. λαμβάνει τη νέα αρίθμηση 3.1.2. και τροποποιείται ως ακολούθως:

- οι λέξεις "στους πίνακες Ι και ΙΙ" αντικαθίστανται από τις λέξεις "στον πίνακα του σημείου 2.2.1.1.5",

- οι λέξεις "στους πίνακες του σημείου 2.2.1.1.2" αντικαθίστανται από τις λέξεις "στον πίνακα του σημείου 2.2.1.1.5."

θ) Το σημείο 3.1.3. του προσαρτήματος 1 αντικαθίσταται από το ακόλουθο:

"3.1.3. Η στεγανότητα του συστήματος εισαγωγής μπορεί να ελεγχθεί για να διαπιστωθεί ότι η εξαέρωση δεν επηρεάζεται από τυχαία εισαγωγή αέρα."

ι) Στο σημείο 5.3.1 του προσαρτήματος 1 τροποποιείται η τελευταία πρόταση ως εξής:

"Πριν από τη συλλογή των καυσαερίων διενεργούνται δύο πλήρεις κύκλοι προετοιμασίας."

ια) Το σημείο 6.1.3 του προσαρτήματος 1 αντικαθίσταται από το ακόλουθο κείμενο:

"6.1.3. Πριν από την έναρξη του πρώτου κύκλου προετοιμασίας, το δίκυκλο ή τρίκυκλο υποβάλλεται σε ρεύμα αέρος μεταβλητής ταχύτητας. Ακολουθούν δύο πλήρεις κύκλοι, στη διάρκεια των οποίων δεν συλλέγονται καυσαέρια. Το σύστημα αερισμού πρέπει να περιλαμβάνει ένα μηχανισμό που ελέγχεται από την ταχύτητα του κυλίνδρου της κλίνης, έτσι ώστε, μεταξύ 10 km/h και 50 km/h, η γραμμική ταχύτητα του αέρα στην έξοδο να ισούται με τη σχετική ταχύτητα του κυλίνδρου κατά προσέγγιση 10 %. Για ταχύτητες του κυλίνδρου μικρότερες των 10 km/h, η ταχύτητα του ρεύματος μπορεί να είναι μηδέν. Η τομή της εξόδου του μηχανισμού που στέλνει το ρεύμα αέρα πρέπει να έχει τα ακόλουθα χαρακτηριστικά:

i) επιφάνεια τουλάχιστον 0,4 m2,

ii) ύψος του κάτω χείλους της μεταξύ 0,15 και 0,20 m από το έδαφος,

iii) απόσταση από το εμπρόσθιο άκρο του δίκυκλου ή τρίκυκλου μεταξύ 0,30 και 0,45 m."

ιβ) Το σημείο 6.2.2 του προσαρτήματος 1 αντικαθίσταται ως εξής:

"6.2.2. Ο πρώτος κύκλος αρχίζει με τη δειγματοληψία και τη μέτρηση των περιστροφών της αντλίας."

ιγ) Το σημείο 7.2.1 του προσαρτήματος 1 αντικαθίσταται από το ακόλουθο κείμενο:

"7.2.1. Μετά από δύο κύκλους προετοιμασίας (την πρώτη στιγμή του πρώτου κύκλου) διενεργούνται ταυτοχρόνως οι ενέργειες που προβλέπονται στα σημεία 7.2.2 μέχρι 7.2.5."

ιδ) Το σημείο 7.4 του προσαρτήματος 1 αντικαθίσταται από το ακόλουθο κείμενο:

"7.4. Ανάλυση

7.4.1. Τα καυσαέρια που περιέχονται στο σάκο πρέπει να αναλύονται το συντομότερο δυνατόν και οπωσδήποτε πριν παρέλθουν 20 λεπτά από το τέλος του κύκλου δοκιμής.

7.4.2. Πριν από κάθε ανάλυση δείγματος η κλίμακα τιμών του αναλυτή που χρησιμοποιείται για κάθε ρύπο πρέπει να μηδενίζεται, με το κατάλληλο αέριο μηδενισμού.

7.4.3. Εν συνεχεία, οι αναλυτές ρυθμίζονται σύμφωνα με τις καμπύλες βαθμονόμησης, με τη χρήση αερίων βαθμονόμησης ονομαστικής συγκέντρωσης 70 μέχρι 100 % της κλίμακας τιμών.

7.4.4. Εν συνεχεία, επανελέγχονται οι μηδενικές τιμές των αναλυτών. Εάν η ανάγνωση διαφέρει περισσότερο από 2 % της κλίμακας τιμών που καθορίστηκε σύμφωνα με το σημείο 7.4.2 η διαδικασία επαναλαμβάνεται.

7.4.5. Ακολούθως, αναλύονται τα δείγματα.

7.4.6. Μετά την ανάλυση, τα σημεία μηδενισμού και βαθμονόμησης επανελέγχονται με τα ίδια αέρια. Εάν τα αποτελέσματα δεν αποκλίνουν περισσότερο από 2 % από τα αποτελέσματα του σημείου 7.4.3 η ανάλυση θεωρείται αποδεκτή.

7.4.7. Σε όλα τα υποσημεία του παρόντος σημείου οι παροχές και οι πιέσεις των διαφόρων αερίων πρέπει να είναι οι ίδιες με τις χρησιμοποιούμενες κατά τη βαθμονόμηση των αναλυτών.

7.4.8. Ως μέγεθος της συγκέντρωσης κάθε ρύπου που μετρήθηκε στα αέρια θεωρείται η τιμή που διαπιστώνεται μετά τη σταθεροποίηση της διάταξης μέτρησης."

ιε) Το σημείο 2.2 του προσαρτήματος 2 αντικαθίσταται από το ακόλουθο κείμενο:

"2.2. Η δοκιμή μέτρησης τύπου ΙΙ που ορίζεται από το σημείο 2.2.1.2 του παραρτήματος ΙΙ πρέπει να γίνεται αμέσως μετά την δοκιμή τύπου Ι με τον κινητήρα σε κανονικές στροφές βραδυπορίας και σε 'υψηλό αριθμό' στροφών αέργου κινητήρα."

2. Το παράρτημα ΙV αντικαθίσταται από το ακόλουθο κείμενο:

"ΠΑΡΑΡΤΗΜΑ ΙV

ΠΡΟΔΙΑΓΡΑΦΕΣ ΓΙΑ ΤΟ ΚΑΥΣΙΜΟ ΑΝΑΦΟΡΑΣ (ΒΕΝΖΙΝΗ)

Ως καύσιμο αναφοράς χρησιμοποιείται το περιγραφόμενο στο παράρτημα IX μέρος 1 της οδηγίας 70/220/ΕΟΚ.

ΠΡΟΔΙΑΓΡΑΦΕΣ ΓΙΑ ΤΟ ΚΑΥΣΙΜΟ ΑΝΑΦΟΡΑΣ (ΝΤΙΖΕΛ)

Ως καύσιμο αναφοράς χρησιμοποιείται το περιγραφόμενο στο παράρτημα IX μέρος 2 της οδηγίας 70/220/ΕΟΚ."

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 22 Ιουνίου 2000, η Επιτροπή υπέβαλε πρόταση(1) βάσει του άρθρου 95 της συνθήκης.

2. Η Οικονομική και Κοινωνική Επιτροπή γνωμοδότησε(2) στις 25 Ιανουαρίου 2001.

3. Το Ευρωπαϊκό Κοινοβούλιο διατύπωσε τη γνώμη του(3) σε πρώτη ανάγνωση στις 14 Φεβρουαρίου 2001.

4. Στις 13 Ιουλίου 2001, το Συμβούλιο καθόρισε την κοινή του θέση σύμφωνα με το άρθρο 251 της συνθήκης.

II. ΣΤΟΧΟΣ

5. Η πρόταση τροποποιεί την οδηγία 97/24/ΕΚ εισάγοντας αυστηρότερα όρια εκπομπών για τις μοτοσικλέτες. Η συμμόρφωση με τα καθοριζόμενα όρια εκπομπών θα είναι υποχρεωτική για τους νέους τύπους μοτοσικλετών στην εσωτερική αγορά.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Η πρόταση έχει εξετασθεί από το Συμβούλιο υπό δύο Προεδρίες και έχει υποστεί ορισμένες τροποποιήσεις, οι οποίες, εντούτοις, δεν αλλοιώνουν το συνολικό της προσανατολισμό. Το Συμβούλιο μπόρεσε να ενσωματώσει ορισμένες από τις τροπολογίες του Ευρωπαϊκού Κοινοβουλίου εν μέρει, λαμβάνοντας παράλληλα υπόψη τις αρχές που διέπουν άλλες τροπολογίες.

7. Το Συμβούλιο έχει ενσωματώσει τις τροπολογίες αριθ. 1 και 26 ελαφρώς αναθεωρημένες. Η ημερομηνία για "όλους τους τύπους" έχει μετατεθεί για την 1η Ιουλίου 2004. Στις μοτοσικλέτες τύπου enduro και trial έχει δοθεί προσωρινή παρέκκλιση σε σχέση με τα όρια εκπομπών που θα αρχίσουν να ισχύουν από το 2003.

8. Το Συμβούλιο, συμμεριζόμενο την ανησυχία του Κοινοβουλίου για τις ανάγκες των μικρών κατασκευαστών, η οποία εκφράσθηκε στην τροπολογία αριθ. 18, έχει καλέσει την Επιτροπή, κατά την ανάπτυξη μελλοντικής πολιτικής, να μελετήσει τις οικονομικές επιπτώσεις στους κατασκευαστές μικρού όγκου παραγωγής.

9. Το Συμβούλιο έχει περιορίσει τις προτεινόμενες οριακές τιμές για τις εκπομπές υδρογονανθράκων (ΗC) από μεγάλες μοτοσικλέτες, πράγμα που είναι σύμφωνο με την εξέλιξη που μελετά το Κοινοβούλιο στην τροπολογία αριθ. 23.

10. Το Συμβούλιο συμμερίζεται την ανησυχία του Κοινοβουλίου σχετικά με τις εκπομπές σωματιδίων (τροπολογίες αριθ. 2 και 23). Εντούτοις, το Συμβούλιο δεν έχει θεσπίσει ακριβείς διατάξεις ή οριακές τιμές επί του παρόντος αλλά έχει καλέσει την Επιτροπή να διεξαγάγει περαιτέρω μελέτες στον τομέα αυτό και να αναπτύξει μια προσήκουσα μέθοδο δοκιμών η οποία θα εφαρμοσθεί στις δοκιμές νέου τύπου από 1ης Ιανουαρίου 2004.

11. Επίσης, το Συμβούλιο συμμερίζεται την άποψη του Κοινοβουλίου ότι τα ενσωματωμένα συστήματα διάγνωσης (ΟΒD) και οι δοκιμές συμμόρφωσης των κυκλοφορούντων οχημάτων θα πρέπει να διαδραματίσουν σημαντικό ρόλο σε μια μελλοντική πολιτική μείωσης των εκπομπών (τροπολογίες αριθ. 6, 13, 14, 15, 20, 22, 24 και 25). Ωστόσο, το Συμβούλιο θεωρεί ότι είναι πολύ νωρίς να νομοθετήσει για τις στρατηγικές αυτές και ότι είναι προτιμότερο να αναλάβει η Επιτροπή περαιτέρω εργασίες στον εν λόγω τομέα πριν από την υποβολή των κατάλληλων προτάσεων (όπως προτείνει και το Κοινοβούλιο στην τροπολογία αριθ. 21).

12. Το Συμβούλιο συμφωνεί με το Κοινοβούλιο ως προς το ότι χρειάζονται διατάξεις κατά των διατάξεων διακοπής της λειτουργίας ή παράκαμψης (τροπολογίες αριθ. 7 και 16). Στόχος της προσέγγισης που έχει υιοθετήσει το Συμβούλιο είναι να προσθέσει τον ορισμό της "διάταξης διακοπής της λειτουργίας", μια προϋπόθεση για λεπτομερείς τεχνικές προδιαγραφές από τους κατασκευαστές, και μια απαγόρευση της χρήσης τέτοιων διατάξεων.

13. Όσον αφορά τις εκπομπές διοξειδίου του άνθρακα, το Συμβούλιο αντιμετωπίζει θετικά τη θέση του Κοινοβουλίου στις τροπολογίες αριθ. 8 και 17. Το Συμβούλιο έχει καλέσει την Επιτροπή να αναπτύξει μεθοδολογία για τη μέτρηση ειδικών εκπομπών διοξειδίου του άνθρακα από δίκυκλα και τρίκυκλα οχήματα με κινητήρα και να υποβάλει πρόταση για την υποχρέωση μέτρησης των εκπομπών κατά την έγκριση τύπου.

14. Το Συμβούλιο έχει ορίσει μια ημερομηνία κατά την οποία η Επιτροπή πρέπει να υποβάλει πρόταση σχετικά με νέο κύκλο δοκιμών για τη μέτρηση εκπομπών στις δοκιμές τύπου Ι, καίτοι η ημερομηνία την οποία προτιμά το Συμβούλιο είναι λίγο μεταγενέστερη της ημερομηνίας που προτείνει το Κοινοβούλιο στην τροπολογία αριθ. 19. Το Συμβούλιο έχει επίσης ορίσει μια ημερομηνία για τις νέες προτάσεις που θα υποβληθούν από την Επιτροπή, όπως προβλέπεται και από την τροπολογία αριθ. 20, καίτοι, για μια ακόμη φορά, η ημερομηνία που επελέγη από το Συμβούλιο είναι μεταγενέστερη.

15. Τροπολογίες αριθ. 3, 5, 10 και 11

Το Συμβούλιο θεωρεί ότι ο καθορισμός υποχρεωτικών οριακών τιμών για το 2006 είναι πρώιμος, δεδομένου ότι διεξάγονται εργασίες για τη βελτίωση της τεχνολογίας και την ανάπτυξη μεθόδων δοκιμών. Το Συμβούλιο συμφωνεί με την ιδέα φορολογικών κινήτρων για τα οχήματα που συμμορφώνονται με τα αυστηρότερα επιτρεπόμενα όρια, δεν μπόρεσε όμως να αποδεχθεί ότι οι οριακές αυτές τιμές θα πρέπει να καταστούν υποχρεωτικές από το 2006.

16. Τροπολογίες αριθ. 4, 7, 12 και 21

Το Συμβούλιο δεν μπόρεσε να αποδεχθεί την εισαγωγή φορολογικών κινήτρων για να ενθαρρυνθεί ο μεταγενέστερος εξοπλισμός των παλαιότερων οχημάτων. Εντούτοις, το Συμβούλιο έχει καλέσει την Επιτροπή να παρακολουθήσει τις τεχνικές εξελίξεις στον τομέα της τεχνολογίας ελέγχου των εκπομπών, συμπεριλαμβανομένης της αντικατάστασης καταλυτών.

Άλλες αλλαγές στην πρόταση της Επιτροπής

17. Το Συμβούλιο έχει τροποποιήσει ή διευκρινίσει την πρόταση της Επιτροπής στα εξής σημεία:

- οι επιτρεπόμενες οριακές τιμές οξειδίων του αζώτου (ΝΟx) έχουν αλλάξει σε 0,15 g/km για όλες τις μοτοσικλέτες, αντί 0,2 και 0,1 g/km που είχε προτείνει η Επιτροπή για τις μικρές και μεγάλες μοτοσικλέτες αντίστοιχα. Το Συμβούλιο έχει επίσης διευκρινίσει ότι, εν προκειμένω, για τις μικρές μοτοσικλέτες, θα χρησιμοποιείται ο κύκλος δοκιμών της 97/24/ΕΚ χωρίς προθέρμανση, ενώ στις μεγάλες μοτοσικλέτες εφαρμόζονται οι δοκιμές τύπου Ι που αναφέρονται στην 98/69/ΕΚ (βλέπε παράρτημα σημείο 2.2.1.1.5),

- το Συμβούλιο έχει καλέσει την Επιτροπή να συμπεριλάβει σε πρόταση που θα υποβληθεί έως τις 31 Δεκεμβρίου 2002 διατάξεις για τις απαιτήσεις αντοχής στο χρόνο και νέες διατάξεις που θα ισχύουν για τα μοτοποδήλατα, συμπεριλαμβανομένης μιας νέας σειράς οριακών τιμών για τις εκπομπές σωματιδίων.

IV. ΣΥΜΠΕΡΑΣΜΑ

18. Το Συμβούλιο θεωρεί ότι εγκρίνοντας το μεγαλύτερο μέρος της πρότασης της Επιτροπής κάνοντας παράλληλα δεκτές ορισμένες από τις τροπολογίες του Κοινοβουλίου, έχει επιτύχει μια πρακτική λύση η οποία διασφαλίζει υψηλό επίπεδο προστασίας του περιβάλλοντος.

(1) ΕΕ C 337 Ε της 28.11.2000, σ. 140.

(2) ΕΕ C 123 της 25.4.2001, σ. 22.

(3) ΕΕ C 276 της 1.10.2001, σ. ....